अमेरिका ने नागरिकों को मिस्र की यात्रा से बचने को कहा  
मिस्र में जारी राजनीतिक उथल पुथल को देखते हुए अमेरिका ने अपने नागरिकों को वहां की यात्रा से बचने को कहा है।
मिस्र में जारी राजनीतिक उथल पुथल को देखते हुए अमेरिका ने अपने नागरिकों को वहां की यात्रा से बचने को कहा है।  अमेरिकी विदेश मंत्रालय ने यात्रा परामर्श जारी करते हुए नागरिकों से कहा है कि वे इस समय मिस्र की यात्रा करने से बचें। मंत्रालय ने कहा कि अमेरिकी नागरिकों को जल्द से जल्द मिस्र छोड़ने पर विचार करना चाहिए।  इस बीच दुबई में एक विमानन कंपनी ने कहा कि उसने पिछले एक हफ्ते में सैंकड़ों लोगों को मिस्र से बाहर निकाल कर विभिन्न गंतव्यों तक पहुंचाया है। प्राइवेट जेट चार्टर ने कहा कि बाहर जाने वाले लोगों में विभिन्न कंपनियों के वरिष्ठ अधिकारी शामिल हैं जो मिस्र में जारी प्रदर्शनों के मद्देनजर अपने देश लौटना चाहते थे।